b'\n_START_ARTICLE_\nSankt Mikaels kirke i Beijing\n_START_PARAGRAPH_\nSankt Mikaels kirke i Beijing er en katolsk kirke i nygotisk stil i den kinesiske hovedstaden, ved gaten Dongjiaominxiang. Den ble bygd i 1902 i det tradisjonelle legasjonskvarteret. Frem til 1949 betjente det katolske utlendinger som holdt til i dette omr\xc3\xa5det._NEWLINE_Kirken ble stengt av kommunistene i 1958. Under kulturrevolusjonen ble korset p\xc3\xa5 spiret bendt ned og latt hengende i mange \xc3\xa5r. Gaten som kirken l\xc3\xa5 ved, den gamle Legasjonsgaten, fikk navnet Antiimperialismegaten. Kirken ble benyttet som lager for den umiddelbart bakenforliggende barneskolen._NEWLINE_Etter to \xc3\xa5rs reparasjoner ble kirken gjen\xc3\xa5pnet den 23. desember 1989.'